CELEX: 32019R1140
Language: sl
Date: 2019-07-03 00:00:00
Title: Izvedbena uredba Komisije (EU) 2019/1140 z dne 3. julija 2019 o določitvi vzorcev za poročila o nadzoru in letna revizijska poročila v zvezi s finančnimi instrumenti, ki jih izvajajo EIB in druge mednarodne finančne institucije, v katerih je udeležena država članica v skladu z Uredbo (EU) št. 1303/2013 Evropskega parlamenta in Sveta

4.7.2019   
               
               
                  SL
               
               
                  Uradni list Evropske unije
               
               
                  L 180/15
               
            
         IZVEDBENA UREDBA KOMISIJE (EU) 2019/1140
         z dne 3. julija 2019
         o določitvi vzorcev za poročila o nadzoru in letna revizijska poročila v zvezi s finančnimi instrumenti, ki jih izvajajo EIB in druge mednarodne finančne institucije, v katerih je udeležena država članica v skladu z Uredbo (EU) št. 1303/2013 Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (1), kakor je bila spremenjena z Uredbo (EU, Euratom) 2018/1046 (2), in zlasti četrtega pododstavka člena 40(1) Uredbe,
         po posvetovanju z Odborom za usklajevanje evropskih strukturnih in investicijskih skladov,
         ob upoštevanju naslednjega:
         
                     (1)
                  
                  
                     Tretji pododstavek člena 40(1) Uredbe (EU) št. 1303/2013, kakor je bila spremenjena z Uredbo (EU, Euratom) 2018/1046, določa zahtevo, da EIB in druge mednarodne finančne institucije, v katerih je udeležena država članica, organom, imenovanim v skladu s členom 124 navedene uredbe in členom 65 Uredbe (EU) št. 1305/2013 Evropskega parlamenta in Sveta (3), ob vsakem zahtevku za plačilo predložijo poročilo o nadzoru, Komisiji in imenovanim organom pa predložijo letno revizijsko poročilo, ki ga pripravijo njihovi zunanji revizorji.
                  
               
                     (2)
                  
                  
                     Za zagotovitev doslednosti, kakovosti in pravočasne predložitve informacij, ki jih mora predložiti EIB ali druge mednarodne finančne institucije, v katerih je udeležena država članica, imenovanim organom in Komisiji, zlasti glede roka za predložitev poročila iz člena 127(5) Uredbe (EU) št. 1303/2013 in člena 9(2) Uredbe (EU) št. 1306/2013 Evropskega parlamenta in Sveta (4), bi bilo treba opredeliti standardno obliko, ki določa enotne zahteve za strukturo, časovni okvir in vsebino informacij, tako za poročilo o nadzoru kot za letno revizijsko poročilo.
                  
               
                     (3)
                  
                  
                     Da se imenovanim organom omogoči opravljanje njihovih obveznosti glede preverjanj, pregledov in revizij, je primerno, da EIB ali druge mednarodne finančne institucije, v katerih je udeležena država članica, imenovanim organom predložijo potrebne dokumente.
                  
               
                     (4)
                  
                  
                     Da lahko imenovani organi učinkovito uporabljajo nove določbe, ki v skladu s členom 282 Uredbe (EU, Euratom) 2018/1046 veljajo od 2. avgusta 2018, bi ta uredba morala začeti veljati dan po njeni objavi v Uradnem listu Evropske unije –
                  
               SPREJELA NASLEDNJO UREDBO:
         
            Člen 1
            Vzorec za poročilo o nadzoru
            Poročilo o nadzoru iz tretjega pododstavka člena 40(1) Uredbe (EU) št. 1303/2013 se pripravi v skladu z vzorcem iz Priloge I k tej uredbi.
         
         
            Člen 2
            Vzorec za letno revizijsko poročilo
            Letno revizijsko poročilo iz tretjega pododstavka člena 40(1) Uredbe (EU) št. 1303/2013 se pripravi v skladu z vzorcem iz Priloge II k tej uredbi ter se predloži imenovanim organom in Komisiji do 31. decembra po koncu referenčnega obračunskega leta.
         
         
            Člen 3
            Dokumenti, potrebni za preverjanja in revizije
            EIB ali druge mednarodne finančne institucije, v katerih je udeležena država članica, imenovanim organom predložijo vse razpoložljive dokumente, ki jih ti potrebujejo za opravljanje obveznosti iz člena 125(5) in člena 127 Uredbe (EU) št. 1303/2013 ter člena 9 in člena 59(1) Uredbe (EU) št. 1306/2013.
         
         
            Člen 4
            Začetek veljavnosti
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. julija 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 347, 20.12.2013, str. 320.
         
            (2)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L 193, 30.7.2018, str. 1).
         
            (3)  Uredba (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L 347, 20.12.2013, str. 487).
         
            (4)  Uredba (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L 347, 20.12.2013, str. 549).
      
      
         
            PRILOGA I
            
               Vzorec za poročilo o nadzoru
            
            
                     
                        A.
                     
                     
                        Poročilo o nadzoru v zvezi z zahtevkom za plačilo Komisiji: [sklic] [načrtovani datum]
                     
                  
                     
                        B.
                     
                     
                        Datum zahtevka države članice za poročilo o nadzoru (vsaj dva meseca pred načrtovanim datumom v točki A. zgoraj): [datum]
                     
                  
                     
                        C.
                     
                     
                        Referenčno obdobje:
                        
                                    1.
                                 
                                 
                                    Skupni znesek plačil končnim prejemnikom ter, v primerih iz člena 37(7) Uredbe (EU) št. 1303/2013, plačil v korist končnih prejemnikov, pri čemer se ločeno navedejo skladi ESI ter nacionalni javni in zasebni prispevki.
                                 
                              
                                    2.
                                 
                                 
                                    Skupni znesek virov, odobrenih za pogodbe o jamstvu, neporavnanih ali zapadlih, za plačilo mogočih pozivov za izpolnitev jamstva za izgube, izračunane na podlagi preudarne predhodne ocene tveganj, ki vključujejo mnogokratnik osnovnih novih posojil ali druge instrumente, povezane s tveganjem, za nove naložbe v končne prejemnike, pri čemer se ločeno navedejo skladi ESI ter nacionalni javni in zasebni prispevki.
                                 
                              
                                    3.
                                 
                                 
                                    Skupni znesek nastalih stroškov upravljanja in/ali plačanih provizij za upravljanje po finančnih instrumentih, pri čemer se ločeno navedejo skladi ESI ter nacionalni javni in zasebni prispevki.
                                 
                              
                                    4.
                                 
                                 
                                    Stanje izvajanja naložbene strategije ali enakovrednih dokumentov, kot je določeno v sporazumu o financiranju.
                                 
                              
                                    5.
                                 
                                 
                                    Analiza napredka: obseg odobrenih zneskov iz operativnega programa in plačil finančnim posrednikom.
                                 
                              
                                    6.
                                 
                                 
                                    Dejavnosti spremljanja in posledični nadaljnji ukrepi.
                                 
                              
                                    7.
                                 
                                 
                                    Višina obresti in drugih dobičkov, ki se lahko pripišejo podpori iz skladov ESI finančnim instrumentom v skladu s členom 43 Uredbe (EU) št. 1303/2013.
                                 
                              
                                    8.
                                 
                                 
                                    Znesek virov, ki se vrnejo finančnim instrumentom iz naložb ali sproščenih virov, namenjenih za pogodbe o jamstvu, vključno s poplačili kapitala in kapitalskimi dobički ter drugimi dohodki ali donosi, kot so obresti, provizije za jamstva, dividende, kapitalski dobički ali kakršni koli drugi prejemki iz naložb, ki se lahko pripišejo podpori iz skladov ESI, v skladu s členom 44 Uredbe (EU) št. 1303/2013.
                                 
                              
                  Priloga: seznam transakcij končnim prejemnikom, ki so prejeli podporo iz finančnega instrumenta, katere vsota bi morala ustrezati zneskom iz točk 1 in 2 zgoraj, ter natančna razčlenitev zneskov iz točke 3 zgoraj po finančnih instrumentih.
         
      
      
         
            PRILOGA II
            
               Vzorec za letno revizijsko poročilo
            
            1.   UVOD
            1.1   Določitev zunanjega revizijskega podjetja, ki je sodelovalo pri pripravi poročila
            1.2   Referenčno obdobje (npr. od 1. julija N–1 do 30. junija N)
            1.3   Določitev finančnih instrumentov/ pooblastil in operativnih programov ali programov za razvoj podeželja, ki jih zajema revizijsko poročilo. Določitev sporazuma o financiranju, na katerega se nanaša poročilo (sporazum o financiranju).
            2.   REVIZIJA SISTEMOV NOTRANJEGA NADZORA, KI JIH UPORABLJAJO EIB/EIS ALI DRUGE MEDNARODNE FINANČNE INSTITUCIJE
            Rezultati zunanje revizije sistema notranjega nadzora EIB ali drugih mednarodnih finančnih institucij, v katerih je udeležena država članica, pri kateri se ocenjujeta vzpostavitev in učinkovitost tega sistema notranjega nadzora in ki zajema naslednje elemente:
            
                        2.1
                     
                     
                        Postopek potrditve pooblastila
                     
                  
                        2.2
                     
                     
                        Postopek ocene in izbire finančnih posrednikov: uradna ocena in ocena kakovosti
                     
                  
                        2.3
                     
                     
                        Postopek odobritve transakcij s finančnimi posredniki in podpis ustreznih sporazumov o financiranju
                     
                  
                        2.4
                     
                     
                        V primeru finančnega prispevka k finančnim instrumentom, vzpostavljenim na ravni Unije, vključno z instrumenti pobude za MSP, ter v primeru kombinacije skladov ESI/EFSI v skladu s členom 39a Uredbe (EU) št. 1303/2013, postopek za vzpostavitev instrumenta v skladu s pravili iz ustreznih členov (npr. člena 39 in 39a Uredbe (EU) št. 1303/2013).
                     
                  
                        2.5
                     
                     
                        Postopki za spremljanje finančnih posrednikov v zvezi s:
                        
                                    2.5.1
                                 
                                 
                                    poročanjem finančnih posrednikov
                                 
                              
                                    2.5.2
                                 
                                 
                                    vodenjem evidenc
                                 
                              
                                    2.5.3
                                 
                                 
                                    plačili končnim prejemnikom
                                 
                              
                                    2.5.4
                                 
                                 
                                    upravičenostjo do podpore za končne prejemnike
                                 
                              
                                    2.5.5
                                 
                                 
                                    provizijami za upravljanje in stroški, ki jih zaračunavajo finančni posredniki
                                 
                              
                                    2.5.6
                                 
                                 
                                    zahtevami po prepoznavnosti
                                 
                              
                                    2.5.7
                                 
                                 
                                    izvajanjem zahtev glede državne pomoči s strani finančnih posrednikov ter v primeru EKSRP (ki je delno izvzet iz pravil o državni pomoči) izvajanjem zahtev, specifičnih za ta sklad, vključno s pravili o kumulaciji pomoči, kadar je to potrebno
                                 
                              
                                    2.5.8
                                 
                                 
                                    različno obravnavo vlagateljev, če je to potrebno
                                 
                              
                                    2.5.9
                                 
                                 
                                    skladnost z davčnimi zahtevami iz člena 38 Uredbe (EU) št. 1303/2013, kakor so bile posodobljene v Uredbi (EU, Euratom) 2018/1046
                                 
                              
                  
                        2.6
                     
                     
                        Sistemi za obdelavo plačil, prejetih od organa upravljanja
                     
                  
                        2.7
                     
                     
                        Sistemi za izračun in plačilo zneskov, povezanih s stroški upravljanja in provizijami za upravljanje
                     
                  
                        2.8
                     
                     
                        Sistemi za obdelavo plačil finančnim posrednikom
                     
                  
                        2.9
                     
                     
                        Sistemi za obdelavo obresti in drugih dobičkov iz podpore iz skladov ESI finančnim instrumentom
                     
                  V zvezi s točkami od 2.1 do 2.4 zgoraj po predložitvi prvega letnega revizijskega poročila: zgolj informacije o posodobitvah ali spremembah veljavnih postopkov ali ureditev in njihova ocena za poznejša letna poročila.
            V zvezi s točkami od 2.5 do 2.9 zgoraj: rezultati revizijskega preizkušanja, v katerega so zajeti ustrezni notranji veljavni sistemi in postopki.
            
                        2.10
                     
                     
                        Ob zaključku so v zadnjem letnem revizijskem poročilu, poleg elementov iz točk od 2.1 do 2.9 zgoraj, zajeti naslednji elementi:
                        
                                    2.10.1
                                 
                                 
                                    Uporaba različne obravnave vlagateljev
                                 
                              
                                    2.10.2
                                 
                                 
                                    Doseženo množiteljsko razmerje v primerjavi z množiteljskim razmerjem, dogovorjenim v sporazumih o jamstvu za finančne instrumente, ki nudijo jamstva
                                 
                              
                                    2.10.3
                                 
                                 
                                    Znesek kapitaliziranih subvencioniranih obrestnih mer ali subvencioniranih provizij za jamstvo v skladu s členom 42(1)(c) Uredbe (EU) št. 1303/2013
                                 
                              
                                    2.10.4
                                 
                                 
                                    Znesek kapitaliziranih stroškov upravljanja in provizij za upravljanje v skladu s členom 42(2) Uredbe (EU) št. 1303/2013
                                 
                              
                                    2.10.5
                                 
                                 
                                    Znesek prispevka iz programa, vplačanega na depozitni račun v skladu s členom 42(3) Uredbe (EU) št. 1303/2013
                                 
                              
                                    2.10.6
                                 
                                 
                                    Uporaba obresti in drugih dobičkov, ki jih je mogoče pripisati podpori iz skladov ESI, plačani finančnim instrumentom v skladu s členom 43 Uredbe (EU) št. 1303/2013
                                 
                              
                                    2.10.7
                                 
                                 
                                    Uporaba virov, vrnjenih finančnim instrumentom, ki se lahko pripišejo podpori iz skladov ESI, do konca obdobja upravičenosti, ter ureditve, vzpostavljene za uporabo teh virov po koncu obdobja upravičenosti v skladu s členoma 44 in 45 Uredbe (EU) št. 1303/2013
                                 
                              
                  3.   UGOTOVITVE REVIZIJE
            3.1   Ugotovitev, ali lahko zunanja revizijska družba v skladu z veljavnimi pravili zagotovi razumno zagotovilo o vzpostavitvi in učinkovitosti sistema notranjega nadzora, ki ga imajo EIB ali druge mednarodne finančne institucije, v katerih je udeležena država članica, po elementih iz oddelka 2.
            3.2   Ugotovitve in priporočila, ki izhajajo iz opravljenega revizijskega dela
            Točki 3.1 in 3.2 temeljita na rezultatih revizijskega dela iz oddelka 2 in po potrebi upoštevata rezultate drugega nacionalnega revizijskega dela ali revizijskega dela Unije, opravljenega v zvezi z istim organom, ki izvaja finančne instrumente, in/ali z istim pooblastilom za finančne instrumente.